Karansén 14
Kɔkan kawandili baara yé mun di ?
Yahuwa la Sérélu yé lɔnna ɲamɛn ma wô lé élula lɔnniya di ka bɛn Alla la kôlu ma.Mɔɔ mɛnlu yé wati siyaman djatéla kawandili kɛ kô ma wôlu yé karan dôlu kɛla mɛnlu di élu madɛmɛn kôsa élu yé sé ka “ kawandili baara kɛ, ka [élula] baara dafa. ” — Timothy II 4:5.
Ɲɛbilalalu lakaran diya. Lôn-ô-lôn ɲɛbilala la baara san fɔlɔ laban rɔ a disé ka télé wɔrɔ karan kɛ. Karan wô yé kɛla Yahuwa la Sérélu la karanbôn dô lé kɔnɔ, mɛn madônni. Karan wô kun lé tén : ka ɲɛbilala madôn Yahuwa la, ka a madɛmɛn kôsa a yé sé kawandili suu bɛɛ kɛla a ɲuman la ani ka to ala baara kɛla dɛnkɛnɛya rɔ.
Mansaya kawandililalu lakaran diya. Karô fila karan lé wô di. Ɲɛbilala famuɲani mɛnlu yé afɛ ka bɔ élu bara, ka wa yɔrɔ gbɛrɛ dôlu madɛmɛn kan ma, wôlu lé yé karan wô kɛla. Kawandili kɛla mɛn ɲɔn tɛ na sɔrɔnna dukolo kan, wô lé yé Isa Krista di. Élu yé wô la tɔmaséré lé ladégila, ka a fɔ kô : “ N né lé tén ! N kéla. ” (Isaiya 6:8, TMN ; Yohana 7:29) Mɔɔ mɛn yé yɛlɛmala yɔrɔ gbɛrɛ rɔ, wô tii kakan ka kô siyaman mafalin ala dunuɲan latɛ rɔ. Élu yé wala yɔrɔ mɛn, tumadôn élu dérini tɛ yén namulu, yén fɔɲɔn ani yén damuninfénlu la. Tuma dôlu la, élu yɛrɛ di kan gbɛrɛ makaranɲa. Kɛɛ gbanan ni muso gbanan ani mɔɔ fuduni mɛnlu sɔrɔn bara san 23 bɔ ani mɛnlu san ma tɛmi san 65 kan, wôlu lé yé karan wô kɛla. Karan wô yé élu madɛmɛnna kôsa élu yé sɔn ɲumanlu sɔrɔn, mɛnlu di élu madɛmɛn élula baara rɔ. Karan wô di fɛrɛ di élu ma kôsa élu yé sé baara siyaman kɛla Yahuwa la ladɛn ɲɛ.
Giléyade kawandililalu lakaran diya. Hébre kan rɔ a ba fɔ kô “ Giléyade ”, kuman dô yé wô rɔ mɛn kɔrɔ yé kô “ Séré ”. Kɔkan kawandililalu tun yé séla tuma mɛn Pérou djamana kɔnɔ, kafuɲɔhɔya sii tun tɛ yén. Kafuɲɔhɔya 1 000 ni kɔ lé yé yén bii. Kɔkan kawandililalu ka kawandili damina tuma mɛn Japon djamana kɔnɔ, Yahuwa la Séré tan yɛrɛ tun tɛ sé sɔrɔnna yén dɔ. Kɔni sisɛn Yahuwa la Séré 200 000 ni kɔ lé yé yén dɔ. Karô lôlu karan wô kɔrɔ Giléyade, karandénlu di Kitabu fɛsɛfɛsɛ a ɲan yɛrɛyɛrɛ ma. Ɲɛbilala fasani ni kɔkan kawandilila mɛnlu yé sɛnɛ rɔ ani mɛnlu yé filiyalilu kɔnɔ, ni wô tɛ kafuɲɔhɔyalu kandalalu disé karan wô kɛla. Karan gbani wô yé élu madɛmɛnna kôsa élu yé dukolo fan bɛɛ kawandi baara lawa ɲɛ, ka a lasabati.
Ɲɛbilalu lakaran diya kun yé mun di ?
Djônlu yé karanna Mansaya kawandililalu lakaran diya ?
min_Latn bam_Latn bam_Latn bam_Latn bam_Latn bam_Latn bam_Latn bam_Latn